Publication: Magyar Közlöny
Issue: MK-1999-30 (Year: 1999, Number: 30)
Era: 1990-2004
Section: a 9/1999. (IV. 14.) EüM rendelethez
Paragraph Index: 62

c) A vegyes rendszerben az iratkezelés egyes fázisai központilag történnek pl. az iratátvétel, a bontható iratok bontása, érkeztetés, iktatás, irattovábbítás szervezeti egységekre, expediálás, irattározás, selejtezés, levéltári átadás. A szervezeti egységeknél történik a postabontó által nem bontható iratok bontása, szignálása, iktatása, átmeneti irattározása. A hálózati formában működő számítógépes iratkezelés is vegyes rendszerben történik. 2.2. Az iratkezelést oly módon kell megszervezni, hogy — az irat útja pontosan követhető, ellenőrizhető legyen, — segítse a intézmény feladatainak eredményes és gyors megoldását, — biztosítsa az iratok épségben és használható állapotban való fennmaradását, — biztosítsa a maradandó értékű iratok levéltári átadását. 2.3. Az iratkezelés felügyelete Az iratkezelés felügyeletével megbízott vezető köteles — az iratkezelés tárgyi és személyi feltételeit biztosítani, és évente ellenőrizni az iratkezelési szabályzatban foglalt követelmények intézményen belüli betartását; — kezdeményezi az iratkezelési szabályzat, irattári terv módosítását az Ltv.-ben foglaltak figyelembevételével; — az adatvédelmi felelőssel ellenőrzi, hogy a személyes és különleges adatok kezelése megfelel-e a személyes adatok védelméről és a közérdekű adatok nyilvánosságáról

Source: https://magyarkozlony.hu/hivatalos-lapok/13875f22d045a86fb54bfe79903543f42f5a70e6/dokumentumok/0aeccf4342e60f2f41b4080bdf6699356da1d7f9/letoltes